open-index/open-wikipedia-markdown huggingface dataset:
முகமது அலி

**முகமது அலி** என்ற பெயரிலுள்ள கட்டுரைகள்

## நபர்கள்
# முகமது அலி ஜின்னா - அரசியல்வாதி
# எகிப்தின் முகமது அலி
# முகம்மது அலி - அமெரிக்க குத்துச்சண்டை வீரர் 
# ச. முகமது அலி - தமிழகத்தைச் சேர்ந்த ஒரு காட்டுயிர் ஆர்வலரும் எழுத்தாளரும் ஆவார்.
# முகமது அலி வம்சத்தின் அரசர்கள் பட்டியல்
# முகமது அலி வம்சம்
முதலாம் பிரஞ்சு பேரரசு

**முதலாம் பிரஞ்சு பேரரசு** அல்லது **பிரஞ்சு பேரரசு** அல்லது **நெப்போலியனின் பேரரசு** (French: Empire Français) என்பது 19 ஆம் நூற்றாண்டின் தொடக்கங்களில் நெப்போலியன் பொனபார்ட் எனப்படும் முதலாம் நெப்போலியனால் பிரான்ஸ் நாட்டில் அமைக்கப்பட்ட பேரரசு ஆகும். நெப்போலியன் 1804 ஆம் ஆண்டு டிசம்பர் 02 ஆம் நாளில் முடி சூட்டிக்கொண்டார். 1803 முதல் 1815 ஆம் ஆண்டுவரை ஐரோப்பாவின் பிற நாடுகளுக்கும் பிராஞ்சு பேரரசிற்கும் இடையே பலமுறை போர் மூண்டது.

பகுப்பு:பிரான்சின் வரலாறு
பகுப்பு:ஐரோப்பாவின் முன்னாள் நாடுகள்
பகுப்பு:பிரெஞ்சுப் புரட்சி
பாரிஸ் ஒப்பந்தம் (1814)

**பரிஸ் ஒப்பந்தம் 1814** என்பது 1814 பிரான்ஸ் நாட்டிற்கும் ஆறாவது கூட்டணிக்கும் இடையே 1814 ஆம் ஆண்டு மே மதம் 30 ஆம் நாள் ஏற்பட்ட போர் நிறுத்த ஒப்பந்தம் ஆகும். இந்த ஒப்பந்தம் மூலம் ஐக்கிய இராச்சியம், ரஷ்யா, ஆஸ்திரியா மற்றும் புருசியா ஆகிய நாடுகள் பிரான்ஸ் மீது தொடுத்த போரில் அமைதி ஏற்பட்டது. ஆறாவது கூட்டணியின் போர் என்பது நெப்போலியனுக்கு எதிராக நடந்த நெப்போலியப் போர்களில் ஒன்றாகும். 

## இவற்றையும் பார்க்க
* நெப்போலியப் போர்கள்
* வியன்னா காங்கிரஸ்
* பாரிஸ் ஒப்பந்தம் (1815)

பகுப்பு:பிரான்சின் வரலாறு
நெப்போலியப் போர்கள்

**நெப்போலியப் போர்கள்** என்பது நெப்போலியன் தலைமையிலான பிரான்சிற்கும் கூட்டணி நாடுகளுக்கும் இடையே 1803 ஆம் ஆண்டிலிருந்து 1815 ஆண்டு வரையிலான காலகட்டத்தில் நடந்த பல்வேறு போர்களைக் குறிக்கும். நெப்போலியனுக்கு எதிரான கூட்டணியில் ஐக்கிய இராச்சியம், ரஷ்யா, ஆஸ்திரியா மற்றும் பிரசியா முதலிய நாடுகள் இருந்தன.

## குறிப்பு

## வெளியிணைப்பு

*The Legend of Bonaparte 
*The Napoleonic Wars Exhibition held by The European Library 
*15th Kings Light Dragoons (Hussars) Re-enactment Regiment 
*2nd Bt. 95th Rifles  Reenactment and Living History Society
*The Napoleonic Wars Collection Website
*Napoleon, His Army and Enemies
*Napoleonic Guide
*War and Peace by லியோ டால்ஸ்டாய்
*Napoleonic Wars

பகுப்பு:பிரான்சின் வரலாறு
ஐஒஎஸ்-ஜெயில்பிறேக்

**ஐஓஎஸ் சிறை முறித்தல்** (*iOS jailbreaking*)  அல்லது  **ஐஓஎஸ் ஜெயில்பிறேக்** என்பது ஐஓஎஸ் இயக்குதளத்தில்   இயங்கும் சாதனங்களில் தனிப்பட்ட கருவக மென்பொருட்கள் மூலம் இச்சாதனங்களின் உருவாக்குனர் ஆப்பிள் செயல்படுத்தியுள்ள கட்டுப்பாடுகளை மீறுகின்ற செயல்பாட்டைக் குறிக்கிறோம்.

ஐஒஎஸ் என்பது ஆப்பிள் நிறுவனத்தின் நவீன இலத்திரனியல் சாதனங்களான ஐ-போன், ஐபாட் டச், ஐ-பேடு, ஆப்பிள் டி.வி ஆகிய சாதனங்களின் இயக்கு தளமாகவுள்ளது. ஆனால் இவை அனைத்தும் ஆப்பிள் நிறுவனத்தின் வரையறைக்குள் இயங்கவேண்டிய கட்டாயமுள்ளது. அதாவது ஏதாவதொரு மாற்றங்கள் செய்ய வேணடிருப்பின் ஆப்பிளின் இணையத்தளத்தினூடாகவே அம்மாற்றங்களை செய்யவேண்டும். தேவையானவைகள் சில வேளைகளில் இத்தளத்தில் கிடைக்காது. ஆனால் மாற்றுத்தளங்களில் கிடைக்ககூடியதாகவிருக்கும். ஆனால் ஐஒஎஎஸ் அவைகளை தரவிறக்க அனுமதிக்காது. இக்கோட்பாடானது எல்லோருக்கும் பொருந்தாது. ஆகவே இவ் வரையறை மீறும் செயல்பாட்டினை **சிறை முறித்தல்** என்கிறோம்.

சிறை முறித்தல் ஐஓஎஸ் பயனர்களுக்கு இயக்குதளத்திற்கான அடிவேர் அணுக்கத்தை வழங்குகிறது. இதனால் ஆப்பிள் ஸ்டோரில் இல்லாத கூடுதல் பயன்பாட்டுச்  செயலிகள், விரிவுச் செயலிகள், வார்புருக்கள் போன்றவற்றை தரவிறக்க முடிகிறது. சிறை முறித்தல் ஒரு வகையான உரிமை ஏற்றமாகும். இப்பொருளில் இச்சொல் மற்ற கணினி அமைப்புகளிலும் பயன்படுத்தப்படுகிறது. சாதனைத்தை அதன் "சிறையிலிருந்து" விடுவிப்பதால் இது சிறை முறித்தல் எனப்படுகிறது. யூனிக்சு அமைப்புகளில் சிறை என்ற சொல் தொழில்நுட்பச் சொல்லாகப் பயனில் உள்ளது. ஓர் சிறை முறிக்கப்பட்ட  ஐ-போன், ஐபாட் டச், அல்லது ஐ-பேடிலிருந்து ஆப்பிள் ஸ்டோரை அணுகவும் பிற வழமையான செயல்பாடுகளை இயக்கவும் முடியும்.

அடிவேர் அணுக்கம் பெற்ற அண்ட்ராய்டு சாதனங்களைப் போலன்றி, ஆப்பிளால் அனுமதிக்கப்படாத மென்பொருளை பயன்படுத்த சிறை முறித்தல் தேவையானதாகும்.  இது அமெரிக்க சட்டத்தில் ஏற்றுக்கொள்ளப்பட்டுள்ளது. ஆனால் ஆப்பிள் நிறுவனமானது தனது பொறுப்புறுதியை உடனடியாக இரத்துசெய்துவிடும் என அறிவித்துள்ளது.

## பிரபலமான ஜெயில்பிறேக் மென்பொருள்கள்
#கிறீன்பொய்ஷன்
#ஸ்நோபிறீஸ்
#ரெட்ஸ்நோ
#அப்சிந்
#இவாஷன்
#இவாஷன்7
இவற்றின் மூலம் ஜெயில்பிறேக் பண்ணப்பட்ட பின் சிடியா (ஆப்பிள் களஞ்சிய தளற்திற்கு சமமான வேற்றுத் தளமாகும்) மூலம் இலவசமாக மென்பொருள்களை தரவிரக்கிக்கொள்ளலாம். அதுமட்டுமல்லாமல் வேண்டிய அனைத்து மாற்றங்களையும் செய்யலாம்.

## மேற்கோள்கள்

பகுப்பு:ஐஓஎஸ் இயங்குதளங்கள்
பீ (ஆவண நிகழ்படம்)

**பீ** என்பது *மறுபக்கம்* படைப்புக் குழுவினரால் உருவாக்கப்பட்ட ஒரு குறு தமிழ் ஆவண நிகழ்படம் ஆகும்.  இது மதுரை மாநகராட்சிக்கு வேலை செய்யும் தாழ்த்தப்பட்ட இனத்தைச் (தலித்) சேர்ந்த ஒரு பெண் துப்பரவுத் தொழிலாளியான மாரியம்மாளின் ஒரு நாள் வாழ்க்கையைப் படம் பிடித்துக் காட்டுகிறது.  இந்தப் பெண் மதுரைக்கு அருகே இருக்கும் ஒரு கோயில் புற வீதியில் மக்கள் கழித்த மலங்களை கூட்டி அள்ளித் துப்புரவு செய்பவர்.  மனிதர்கள் இவ்வாறு செய்வது இந்தியாவில் சட்டத்துக்குப் புறம்பானது.

இந்தக் குறு ஆவணப் படம் கையால் மலம் கூட்டுவதற்கு எதிராக சமூக மட்டத்தில் எதிர்ப்பு பலமாவதற்கு உதவியது.

## மேற்கோள்கள்

## வெளி இணைப்புகள்
* பகுதி 1
* பகுதி 2
* பகுதி 3

பகுப்பு:சாதிய எதிர்ப்பு ஊடகங்கள்
பகுப்பு:2003 தமிழ் ஆவண நிகழ்படங்கள்
பகுப்பு:இந்தியத் தமிழ் ஆவணப்படங்கள்
பகுப்பு:அரசியல், சமூக தமிழ் ஆவணப்படங்கள்
ஆகவராமன்

**ஆகவராமன்** தென்காசியை தலைநகரமாகக் கொண்ட பாண்டியர் வம்சத்திலுள்ள ஒரு இளவரசன் ஆவான். புதுக்கோட்டை செப்பேடு அழகன் பெருமாள் பராக்கிரம பாண்டியன் என்ற மன்னனுக்கு அபிராமபராக்கிரம பாண்டியன் ,ஆகவராமன் என இரு தம்பிமார் இருந்தனர் எனக் குறிப்பிடுவதைக் கொண்டு இரண்டாம் சடையவர்மன் குலசேகர பாண்டியன் என்ற மன்னனின் மகன் இவன் என்பதை அறியலாம்.

## நாணயவியல்
270px|right
	தென்காசியை ஆண்ட பாண்டிய மன்னர்கள் குறுநிலத்தவராய் இருந்த போதிலும் அவர்கள் பெயரிலேயே நாணயங்கள் வெளியிட்டப்பட்டன. இதற்கு ஆகவராமன் என்னும் இவனது பெயர் பொறித்த நாணயங்களையே இதற்கு ஆதாரமாகக் கொள்ளலாம்.

## மேற்கோள்கள்


பகுப்பு:பாண்டிய அரசர்கள்
பகுப்பு:தமிழக நாணயவியல்
நெய்தல் மலர்

நெய்தல் மலர் (**நீலாம்பல்**; *Nymphaea nouchali*) கடற்கரை நிலங்களில் மிகுதியாகப் பூக்கும். இதன் சிறப்பால் இந்த நிலத்தையே நெய்தல்நிலம் என்றனர்.

ஆம்பல், கொட்டி, நீலம், நெய்தல், செங்கழுநீர், குமுதம் என்னும் பெயர் கொண்ட மலர்கள் ஒரு குடும்பத்தைச் சேர்ந்தவை.
;நன்னீர் மலர்
:குறிஞ்சிப்பாட்டு இதன் இரண்டு வகைகளைக் குறிப்பிடுகிறது.

நீர்நிலை மலர்
:ஒன்று நீள் நறு நெய்தல். இதன் காம்பு நீண்டது.
:இது சுனையிலும், குளங்களிலும் பூக்கும்.
வயல்வெளி மலர்
:மற்றொன்று மணிக்குலைக் கள் கமழ் நெய்தல். இது குறுகிய காம்பினைக் கொண்டது.
:இது வயலில் பூக்கும்.
;உவர்நீர் மலர்
:கடலோர உப்பங்கழிகளில் பூக்கும்.

## சங்கப்பாடல்கள் தரும் செய்தி
* நெய்தல் கண்ணுக்கு உவமையாகக் காட்டப்படும்.
* நறுமணம் கொண்டது. செருந்தியொடு சேர்ந்து பூக்கும்.
* உப்பங்கழியில் பூக்கும்.
* நெல்வயலில் பூக்கும்.
* அலங்கும் இதழ்களைக் கொண்டது.
* புல்லிய இதழ்களைக் கொண்டது 
* நெய்தல் பூத்திருக்கும் பகுதியை ‘நெய்தல் படப்பை’ என்பர்.
* கண்ணியாகக் கட்டித் தலையிலும் சூடிக்கொள்வர்.
* தொடையாகக் கட்டி மார்பில் அணிந்துகொள்வர்.
* நெய்தல் பூவை தெய்வப்பாவைக்குச் சூட்டும் பழக்கம் இல்லை.
* வைகறையில் மலரும்.
* புன்னைப்பூவின் தாதுகள் நெய்தல்மீது கொட்டும்.
* எருமை நெய்தலின் புதுப்பூக்களை மேயும்.
* சோழன் நெய்தலங்கானல் இளஞ்சேட்சென்னியை ஊன்பொதி பசுங்குடையார் என்னும் புலவர் ‘நெய்தலங்கானல் நெடியோய்!’ என விளிக்கிறார். இதனால் நெய்தலங்கானல் என்பது சோழநாட்டின் பகுதியாக விளங்கிய பெருநிலப் பகுதி எனத் தெரிகிறது.

## நெய்தல் மலர்கள் படம்

படிமம்:Nymphaea alba 26-8-2007 15-13-19.JPG|நெய்தல் மலர்
படிமம்:Blue water lilly flower.jpg|நீலாம்பல்


## இவற்றையும் காண்க
:சங்ககால மலர்கள்

## அடிக்குறிப்பு

பகுப்பு:குறிஞ்சிப் பாட்டில் வரும் மலர்கள்
பகுப்பு:இலங்கைத் தாவரங்கள்
பகுப்பு:தமிழ்நாட்டின் தாவரங்கள்
மாற்றத்திற்கான முகவரி

## மாற்றத்திற்கான முகவரி
மாற்றத்திற்கான முகவரி என்பது தமிழ்நாட்டில் இருந்து வெளிவரும் ஒரு சமுதாய மாத இதழாகும். நல்ல சமூக சிந்தனை கொண்ட இதழ் சமுதாய மாற்றத்திற்கு தேவை என உணர்ந்து உண்மையின் முகவரி என்ற மாத இதழை வெளியிட்டு வருகிறார். கடந்த ஏப்ரல் 2011லிருந்து இந்த இதழ் வெளிவருகிறது.

## பதிப்பித்து வெளியிடுபவர்
ஆலீம் மு.அஹமதுஷா என்பவர் “மாற்றத்திற்கான முகவரி” இதழை சென்னை, சைதாப்பேட்டையிலிருந்து வெளியிடுகிறார்.

## ஆசிரியர் குழு
* வாவை. அஸ்ஸாதிக்
* அருண் பல்லவராயர்
* சொக்கம்பட்டி ரஹீம்
* இயக்குநர் ஜமீன்ராஜ்
* இயக்குநர் ஆதவன்

பகுப்பு:தமிழ்நாட்டுச் சிற்றிதழ்கள்‎
பகன்றை

**பகன்றை** அல்லது **கிலுகிலுப்பை** (*Crotalaria verrucosa*) வெண்ணிற மலர். கருவிளை என்பது இதைப் போன்று நீல நிறத்தில் பூக்கும் மலர். பகன்றைக் கொடி கொழுகொழுப்பாகச் செந்நிறம் கொண்டிருக்கும். மகளிரும் மைந்தரும் பகன்றை மலரைக் கண்ணியாகக் கட்டித் தலையில் சூடிக்கொள்வர்.

பகன்றை மலர் பற்றிச் சங்கப் பாடல்கள் தரும் செய்திகள் சுவையானவை.
## மலரின் தோற்றம்
* பகன்றை மலர் பால்மதி போல் வெண்ணிறம் கொண்டது.
* பகன்றை வெண்ணிறம் கொண்டது. கருவிளை இதைப் போலவே நீல நிறம் கொண்டிருக்கும்.
* பகன்றைக்கொடி கொழுத்து வளரும்.
* பகன்றைக்கொடி சிவப்பாக இருக்கும்.
* மகளிர் சேலை கட்டும் கொச்சகம் (கொசவம்) போல மடிப்புகளுடன் இருக்கும்.
* பாண்டில் என்னும் தோல்பறை போல வெண்ணிறத்தில் பூக்கும்.
* பாண்டில் பறை போலப் பூக்கும்.
* புலத்தி கஞ்சி போட்டு வெளுத்த துணி போலத் தூய்மையானது.
* பெரிய இலைகளுடன் கிண்ணத்தில் வைத்திருக்கும் நுரைத்த பால் போலப் பூக்கும்.

## வயலிலும், வனத்திலும்
* வயலில் தழைக்கும்.
* சேற்றில் வளரும்.
* பசுமையான புதரில் மலரும்.

## பனியிலும், தூவலிலும்
* பனியில் மலரும்.
* தூவல் தூறலில் மலரும்.

## சூடுதல்
* பழையர் குடிமகளிர் சூடிக்கொள்வர்.
* ஆனிரை மேய்க்கும் கோவலர் சூடிக்கொள்வர்.
* உழவர் சூடிக்கொள்வர்.
* மள்ளர் (உழவர்) சூடிக்கொள்வர்.
* காடுகளில் பூக்கும் பகன்றைப் பூக்கள் சூடுவார் இல்லாமல் தாமே அழிவது போல் பிறரைப் பேணாமல் பிறந்து வாழ்ந்து மடியும் மக்கள்தான் உலகில் மிகுதி.

## பயன்
* சங்ககால மகளிர் குவித்து விளையாடிய மலர்களில் ஒன்று.

## உணவு
* கிழட்டுப்பசுவுக்கு உணவாக இதனையும் பாகல் கொடியையும் அறுத்துத் தருவர்.
* எருமைக் கன்று பகன்றை படர்ந்த கொம்பைக் கண்டு உண்ண அஞ்சும்.

## இவற்றையும் காண்க
:சங்ககால மலர்கள்
## காட்சி

படிமம்:Crotalaria verrucosa (Blue Rattlepod) W IMG 3298.jpg|புதரில் பகன்றை
படிமம்:Crotalaria verrucosa Goa 107.JPG|கோவா மாநிலத்தில் பகன்றை
படிமம்:Crotalaria verrucosa.jpg|புதரில் கருவிளை


## அடிக்குறிப்பு

பகுப்பு:குறிஞ்சிப் பாட்டில் வரும் மலர்கள்
பகுப்பு:தமிழ்நாட்டின் தாவரங்கள்
பிலாசுப்பூர் (சத்தீசுகர்)

**பிலாசுப்பூர்** என்ற (ஆங்கிலம்:Bilaspur இந்தி: बिलासपुर ) நகரம், இந்திய மாநிலங்களில் ஒன்றான சத்தீசுகரின் தலைநகரான ராய்ப்பூரில் இருந்து 111 கி.மீ தூரத்தில் இருக்கிறது.

## வரலாறு
நீண்ட காலமாக, இப்பகுதியில் சில மீனவக்குடிசைகளே இருந்தன. 17 ஆம்நூற்றாண்டில் அப்பொழுது அங்கு வாழ்ந்த மீனவப் பெண்ணின்  பெயரான (**பிலாசா**)என்பதிலிருந்து, இந்த ஊருக்கு இப்பெயர் வந்தது என அரசு இதழ் குறிப்புகள் தெரிவிக்கின்றன.

## சிறப்புகள்
## மேற்கோள்கள்


## புற இணைப்புகள்
* பிலாசுப்பூர் இணையம் 
*பிலாசுப்பூர் (சத்தீசுகர்) நகரம் பற்றியக்குறிப்புகள்
* பிலாசுப்பூர் (சத்தீசுகர்) வரைபடம்
*பிலாசுப்பூர் (சத்தீசுகர்) வழியே செல்லும் தொடருந்துகள் பற்றிய குறிப்புகள்

### காலநிலை
காலநிலை குளிர் (குறைந்தபட்ச வெப்பநிலை 10 டிகிரி செல்சியஸ், 50 டிகிரி பாரன்ஹீட்) உள்ள அழகான மற்றும் மிதமான உள்ளது. பருவ காலத்தில் நடுத்தர மழை உள்ளன. கோடை வெப்பம் மற்றும் உலர் அதிகபட்ச வெப்பநிலை 45 ° C முதல், 113 டிகிரி பாரன்ஹீட், அதிகபட்ச ஈரப்பதம்

பகுப்பு:சத்தீஸ்கர் மாநிலத்திலுள்ள ஊர்களும் நகரங்களும்
பகுப்பு:பிலாஸ்பூர் மாவட்டம், சத்தீஸ்கர்
பயினி

பயின் என்பது அரக்கு. பயின் மரத்தைப் **பயினி** (*Vateria indica*) என்றனர். குன்றத்துக் கோதையர் குவித்து விளையாடிய மலர்களில் ஒன்று பயினி.

நாவாய்க்கலக் கப்பலில் ஓட்டை விழும்போது பயின் என்னும் அரக்கால் ஓட்டையைப் பழங்காலத் தமிழர்கள் அடைத்தார்களாம்.

வயிரத்துக்குப் பட்டை தீட்டும் சிறுகாரோடன் குச்சி நுனியையும் வயிரக் கல்லையும் பயின் (அரக்கு) வைத்து இணைத்துக் குச்சியைப் பிடித்துக்கொண்டு சாணைக்கல்லில் பட்டை தீட்டுவான். இந்த வயிரக்கல் போல என்ன துன்பம் வந்தாலும் பிரியமாட்டோம் என்கின்றனர் ஒரு காதலர்.

பட்டை தீட்டும் வயிரக்கல் போலத் துன்புறும்போதும் தன் காதலைத் தாயிடம் கூறமுடியவில்லையே எனக் கவலைப்படுகிறாள் ஒரு தலைவி.

## இவற்றையும் காண்க
*சங்ககால மலர்கள்

## வெளியிணைப்புகள்

* பயின் மலர்

## அடிக்குறிப்பு

பகுப்பு:குறிஞ்சிப் பாட்டில் வரும் மலர்கள்
பகுப்பு:இந்தியத் தாவரங்கள்
பகுப்பு:மிக அருகிய ஆசியத் தாவரங்கள்
பகுப்பு:தமிழ்நாட்டின் தாவரங்கள்
த லார்டு ஆப் த ரிங்ஸ்: த ரிடர்ன் ஆப் த கிங்

**த லார்டு ஆப் த ரிங்ஸ்: த ரிடர்ன் ஆப் த கிங்** () என்பது 2003 ஆம் ஆண்டு வெளியான அமெரிக்க நாட்டு காவிய கனவுருப்புனைவுத் சாகசத் திரைப்படம் ஆகும். இந்தத் திரைப்படம் 1955 ஆம் ஆண்டில் ஜே. ஆர். ஆர். டோல்கீன் என்பவர் எழுதிய த ரிடர்ன் ஆப் த கிங் என்ற புதின புத்தகத்தை மையமாக கொண்டு பீட்டர் ஜாக்சன் என்பவர் தயாரித்து மற்றும் இயக்க, எலியா வுட்,  இயன் மெக்கெல்லன், லிவ் டைலர், விக்கோ மோர்டென்சென், சீன் ஆஸ்டின், கேட் பிளான்சேட், ஜோன் ரைஸ்-டேவிஸ், பில்லி பாய்டு, டோமினிக் மோனகன், ஆர்லாந்தோ புளூம், ஹியூகோ வீவிங், மிராண்டா ஓட்டோ, டேவிட் வென்ஹாம், கார்ல் அர்பன், ஜான் நோபல், ஆண்டி செர்கிஸ், இயன் ஹோல்ம் மற்றும் சான் பீன் ஆகியோர் நடித்துள்ளனர்கள்.

முந்தைய படத்தின் கதைக்களத்தைத் தொடர்ந்து, புரோடோ மற்றும் சாம் மற்றும் கோல்லம் ஆகியோர் ஒரு வளையத்தை அழிப்பதற்காக மொர்டோரில் உள்ள மவுண்ட் டூமை நோக்கி இறுதிப் பாதையில் செல்கிறார்கள், கோலமின் உண்மையான நோக்கங்களை அறியாமல், மெர்ரி, பிப்பின், கந்தால்ப்பு, அரகோர்ன், லெகோலாஸ், கிம்லி மற்றும் மீதமுள்ளவர்கள் மினாஸ் டிரித்தில், சௌரன் மற்றும் அவரது படைகளுக்கு எதிராக ஒன்றுசேர்கின்றனர். அமெரிக்க திரைப்பட நிறுவனமான நியூ லைன் சினிமாவால் நிதியுதவி அளிக்கப்பட்டு விநியோகிக்கப்பட்டது.

இந்த படம் 1 திசம்பர் 2003 அன்று வெலிங்டனில் உள்ள எம்பசி திரையரங்கில் திரையிடப்பட்டது மற்றும் 17 திசம்பர் 2003 அன்று அமெரிக்காவிலும், 18 திசம்பர் 2003 அன்று நியூசிலாந்திலும் திரையரங்குகளில் வெளியாகி, உலகளவில் $1.1 பில்லியனை வசூலித்தது, இது 2003 இன் அதிக வசூல் செய்த திரைப்படமாகவும், வெளியான நேரத்தில் எல்லா காலத்திலும் அதிக வசூல் செய்த இரண்டாவது படமாகவும், நியூ லைன் சினிமாவால் வெளியிடப்பட்ட அதிக வசூல் செய்த படமாகவும் அமைந்தது. இந்தத் திரைப்படம் விமர்சகர்கள் மற்றும் பார்வையாளர்களால் பாராட்டப்பட்டது, அவர்கள் திரைப்பட உருவாக்கம் மற்றும் காட்சி விளைவுகள், செயல்திறன், அதிரடி காட்சிகள், இயக்கம், திரைக்கதை, இசையமைத்தல், ஆடை வடிவமைப்பு மற்றும் உணர்ச்சி ஆழம் ஆகியவற்றிற்காக பாராட்டப்பட்டது. இத்திரைப்படம் பதினொன்று அகாதமி விருதுகளுக்கு தேர்ந்தெடுக்கப்பட்டது. சிறந்த திரைப்படத்திற்கான அகாதமி விருதையும் சேர்த்து பதினொன்றையுமே வென்றது.

## விருதுகள்
### [[அகாதமி விருதுகள்]]
#### வென்றவை
* சிறந்த திரைப்படத்திற்கான அகாதமி விருது
* சிறந்த கலை இயக்கத்திற்கான அகாதமி விருது
* சிறந்த உடை அலங்காரத்திற்கான அகாதமி விருது
* சிறந்த இயக்குனருக்கான அகாதமி விருது
* சிறந்த திரை இயக்கத்திற்கான அகாதமி விருது
* சிறந்த ஒப்பனைக்கான அகாதமி விருது
* சிறந்த அசல் இசைக்கான அகாதமி விருது
* சிறந்த அசல் பாட்டிற்கான அகாதமி விருது
* சிறந்த இசைக்கான அகாதமி விருது
* சிறந்த திரைவண்ணத்திற்கான அகாதமி விருது
* சிறந்த தழுவிய திரைக்கதைக்கான அகாதமி விருது

## மேற்கோள்கள்

## வெளி இணைப்புகள்
* 

பகுப்பு:த லார்டு ஆப் த ரிங்ஸ் (திரைப்படத் தொடர்)
பகுப்பு:2003 ஆங்கிலத் திரைப்படங்கள்
பகுப்பு:சிறந்த திரைப்படத்திற்கான அகாதமி விருதை வென்ற திரைப்படங்கள்
பகுப்பு:அமெரிக்கத் திரைப்படங்கள்
பகுப்பு:நியூ லைன் சினிமா திரைப்படங்கள்
பகுப்பு:பாஃப்டா விருதினை வென்ற திரைப்படங்கள்
பகுப்பு:அமெரிக்க கற்பனை திரைப்படங்கள்
பகுப்பு:அமெரிக்க சாகச திரைப்படங்கள்
பகுப்பு:காவியத் திரைப்படங்கள்
ஆவணமாக்கல் ஆராய்ச்சி மற்றும் பயிற்சி மையம்

**ஆவணமாக்கல் ஆராய்ச்சி மற்றும் பயிற்சி மையம் (டி.ஆர்.டி.சி)** (Documentation Research and Training Centre (DRTC), பெங்களூருவில் அமைந்துள்ள *இந்திய புள்ளியியல் நிறுவனத்தின்* (ஐ.எஸ்.ஐ) (Indian Statistical Institute) நூலகம் மற்றும் தகவல் அறிவியல் சார்ந்த துறைகளின் *ஆய்வு மையம்* (ஒரு துறையும்) ஆகும். *பேராசிரியர் பி.சி.மகாலநோபிசின்* ஊக்குவிப்பு மற்றும் இந்தியாவின் நவீன நூலகம் மற்றும் தகவல் அறிவியலின் தந்தை என்று அறியப்படும் பேராசியர் எஸ்.ஆர்.அரங்கநாதன் அவர்களின் ஆதரவுடன்  டி.ஆர்.டி.சி 1962 ஆம் ஆண்டு ஏப்ரல் திங்களில் தொடங்கப்பட்டது.

டி.ஆர்.டி.சி,  இந்திய புள்ளியியல் நிறுவனத்தின் (ஐ.எஸ்.ஐ) (Indian Statistical Institute), கொல்கத்தா வழங்கும் நூலகம் மற்றும் தகவல் அறிவியலில் முதுகலை பட்டமான *எம்.எஸ்-எல்.ஐ.எஸ்* (Master of Science in Library and Information Science' (MS-LIS) என்ற பட்டப்படிப்பிற்கு பயிற்சி அளிப்பதுடன், *கல்வி சார்ந்த ஆய்வு நிறுவனம்* (academic and research center) என்ற முறையில் *முனைவர்* (டாக்டர்) பட்டத்திற்கும் ஆராய்ச்சி மாணவர்கள் இங்கு பதிவு செய்து கொள்ளப்படுகிறார்கள். டி.ஆர்.டி.சி இந்தியாவின் வலுவான ஆராய்ச்சி திட்டங்கள் அடங்கிய *பயிற்சிப் பள்ளி* எனலாம். டி.ஆர்.டி.சி இல் ஆய்வு என்பது பயனுறு *தகவல் தொழில் நுட்பத்துறை*யுடன் (application of information technology) ஒருமுகப்படுத்தி இணைத்த *நூலகம்* மற்றும் *தகவல் அறிவியல்* துறை சார்ந்தது ஆகும்.

டி.ஆர்.டி.சி இந்தியாவில் *நூலக அறிவியல்* மற்றும் *தகவல் அறிவியல்* துறைகளுக்கான சிறந்த ஆய்வு மையம் என்பது பரவலான கருத்தாகும். இந்த மையம் வலுவான ஆய்வுத் திட்டங்களுடன் முனைவர் பட்டத்திற்கு இத்தாலியிலுள்ள *திரேண்டோ பல்கலைக்கழகத்துடன்* (University of Trento, Italy.) அயல்நாட்டு இணைவாக்கமும் (PhD collaboration) கொண்டுள்ளது.

நடப்பு ஆண்டான 2012 ஆம் ஆண்டு  டி.ஆர்.டி.சி *பொன்விழா* ஆண்டாகும். இந்த பொன்விழா ஆண்டை சிறப்பாகக் கொண்டாடும் வகையில், *சிறப்பறிவு மற்றும் தகவல் இயக்க இயல்கள் பற்றிய  நவீனப் போக்குகள்* (International Conference on Trends in Knowledge and Information Dynamics) என்ற தலைப்பில் *பன்னாட்டுக் கருத்தரங்கு* ஒன்று நடக்கவுள்ளது. 'International Conference on Trends in Knowledge and Information Dynamics ' (ICTK-2012).

## மேலும் பார்க்க
* ஆவணப்படுத்தல் அறிவியல்

## External links
*Documentation Research and Training Centre
*Indian Statistical Institute, Bangalore Centre
*Indian Statistical Institute, Kolkata Centre
*ICTK2012,Bangalore,  

பகுப்பு:தகவல் தொழில்நுட்பம்
பகுப்பு:ஆவணப்படுத்தல்
பகுப்பு:நூலகவியல்
பகுப்பு:இந்திய நூலகங்கள்
பசும்பிடி

**பசும்பிடி** (*Garcinia xanthochymus*) என்னும் மலரின் இளமுகிழ் சுவைக்காகவும், நறுமணத்துக்காகவும் வாயில் போட்டு மெல்லப்படும் என்பதைச் சங்கப்பாடல்கள் தெரிவிக்கின்றன.
* குன்றத்துக் கோதையர் குவித்து விளையாடிய 99 மலர்களில் ஒன்று பசும்பிடி.
* இளஞ்சேரல் இரும்பொறை என்னும் சேர மன்னன் போரில் ஈடுபட்டிருந்த காலத்தில் அவனது கோப்பெருந்தேவி கொல்லிமலை அரண்மனையில் கொடை வழங்கிக்கொண்டிருந்தாள். அப்போது அவள் பெருவாய் மலரையும், பசும்பிடியையும் மென்று மகிழ்ந்துகொண்டிருந்தாள்.
* திருப்பரங்குன்றத்தில் பூத்திருந்த மலர்கள் ஒரு பாடலில் கூறப்பட்டுள்ளன.
:ஆம்பல் (நெகிழ்த்த வாழ் ஆம்பல்)
:இலவம் (பகைமலர் இலவம்) (பகை = செந்நிறம்)
:எருவை நறுந்தோடு
:காந்தள் (கைபோல் பூத்த கமழ்குலைக் காந்தள்)
:கோங்கம் (பருவம் இல் கோங்கம்)
:தோன்றி (உருவம் மிகு தோன்றி)
:நறவம் (ஊழ் இணர் நறவம்)
:பசும்பிடி இளமுகிழ்
:பல்லவம் (நனிநுனி நயவரு சாய்ப்பின் நாறு இணர்ச் சினை போழ்ப் பல்லவம் தீஞ்சுனை உதிர்ப்ப)
:வேங்கை (எரியிணர் வேங்கை)
இவற்றில் ஒன்று பசும்பிடி. 

## இவற்றையும் காண்க
*சங்ககால மலர்கள்

## வெளியிணைப்புகள்
* கார்காணீர்கா காட்டும் படம்
## அடிக்குறிப்பு

பகுப்பு:குறிஞ்சிப் பாட்டில் வரும் மலர்கள்
பகுப்பு:பூக்கும் தாவரங்கள்
ஜான் போர்டு

**ஜான் போர்டு ()** (பெப்ரவரி 1, 1894 – ஆகஸ்ட் 31, 1973) ஓர் அமெரிக்கத் திரைப்பட இயக்குநர் மற்றும் தயாரிப்பாளர் ஆவார். இவர் இயக்கிய ஹொவ் கிரீன் வாஸ் மை வேல்லி என்ற திரைப்படம் சிறந்த திரைப்படத்திற்கான அகாதமி விருதினை வென்றது. இவர் நான்கு சிறந்த இயக்குனருக்கான அகாதமி விருதுகளை வென்றுள்ளார். இவரது திரைப்பட வாழ்க்கை இரண்டாம் உலகப்போருக்கு முன் பின் என்று பிரிக்கலாம். இவர் ஆகஸ்ட் 31 1973 இல் இறந்தார்.

இவர் இயக்கிய திரைப்படங்களில் சில: 
* த சர்ச்சர்ஸ்

## மேற்கோள்கள்

## வெளி இணைப்புகள்
*
*
*http://www.lafuriaumana.it/index.php?option=com_content&view=category&id=50:la-furia-umana-nd-3-winter-2010&Itemid=61&layout=default *La furia umana/3*, winter 2010, special about John Ford, texts (in French, Italian, English, Portuguese) by Julio Bressane, Paul Vecchiali, Raymond Bellour, Art Redding, Toni D'Angela, Juan Gorostidi Munguia, Tag Gallagher, Joseph McBride, Jacques Aumont, John Zorn, Barry Gifford, Giulio Giorello, Alberto Abruzzese, Eva Truffaut and others; on www.lafuriaumana.it
*Ford biography  at Yahoo! Movies
*''"Ford Till '47"'' by Tag Gallagher, at SensesofCinema.com
*''"John Ford"'' by Richard Franklin, at SensesofCinema.com
*Ford biography (with film poster illustration) at ReelClassics.com
*Biography of Rear Admiral John Ford; U.S. Naval Reserve  at[Naval Historical Center
*''"Oral History – Battle of Midway: Recollections of Commander John Ford"''  at Naval Historical Center
*John Ford Bibliography at Film.Virtual-History.com
*''"John Ford"'' at TheyShootPictures.com
*John Ford papers  at the Lilly Library, Indiana University Bloomington
*John Ford document collection  at the Edmonton Public Library
*Talk on Ford  in Portland, Maine, by Michael C. Connolly and Kevin Stoehr, editors of *John Ford in Focus*
*Ford's Depth by Miguel Marías
*The Eloquence of Gesture by Shigehiko Hasumi
*Lost John Ford movie unearthed in New Zealand, The Guardian, 7 June 2010
*The Influence of Western Painting and Genre Painting on the Films of John Ford Ph.D. Dissertation by William Howze, 1986
*Website for John Ford Ireland

பகுப்பு:1894 பிறப்புகள்
பகுப்பு:சிறந்த இயக்குனருக்கான அகாடெமி விருதை வென்றவர்கள்
பகுப்பு:அமெரிக்கத் திரைப்பட இயக்குநர்கள்
பகுப்பு:அமெரிக்கத் திரைப்படத் தயாரிப்பாளர்கள்
பகுப்பு:1973 இறப்புகள்
சுல்தான்பூர் மாவட்டம்

**சுல்தான்பூர் மாவட்டம்** (, ) இந்தியாவின் உத்தரப்பிரதேச மாநில மாவட்டங்களில் ஒன்று. இம்மாவட்டத்தின் நிர்வாகத் தலைமையிடம் சுல்தான்பூர் நகரம் ஆகும். இது பைசாபாத் பிரிவின் கீழ் அமைந்துள்ளது. கங்கையின் கிளைநதியான கோமதி ஆறு இம்மாவட்டத்தின் நடுவே செல்கிறது.

## பொருளாதாரம்
ஜகதீஸ்பூர் இம்மாவட்டத்தின் தொழில் நகரம் ஆகும். இங்கு பாரத மிகுமின் நிறுவன தொழிற்சாலையும், ஒரு உரத் தொழிற்சாலையும் மற்றும் சில தோல் தொழிற்சாலைகளும் உள்ளன. மேலும் இம்மாவட்டத்தின் முன்சிகஞ் அருகேயுள்ள கோர்வாவில் இந்துஸ்தான் ஏரோனாடிக்ஸ் நிறுவனத்தின் சோதனை மையமும், கௌரிகஞ்ல் ஏசிசி நிறுவனத்தின் சிமெண்ட் தொழிற்சாலையும் அமைத்துள்ளது.
## மக்கள் வகைப்பாடு
2011 ஆம் ஆண்டு மக்கட்தொகை கணக்கெடுப்பின் படி சுல்தான்பூர் மாவட்டத்தின் மொத்த மக்கட்தொகை 3,790,922. இது தோராயமாக லைபீரியா நாட்டின் மக்கட்தொகைக்கு சமமானதாகும்.  இதன் மூலம் இம்மாவட்டம் இந்தியாவில் உள்ள 640 மாவட்டங்களில் 69வது இடத்தில் உள்ளது. இந்த மாவட்டத்தின் மக்கட்தொகை அடர்த்தி . மேலும் சுல்தான்பூர் மாவட்டத்தின் மக்கட்தொகை வளர்ச்சி விகிதம் 2001-2011 காலகட்டத்தில் 17.92%.சுல்தான்பூர் மாவட்டத்தின்  பாலின விகிதப்படி 1000 ஆண்களுக்கு 978 பெண்கள் உள்ளனர். மேலும் சுல்தான்பூர் மாவட்ட மக்களின் கல்வியறிவு விகிதம் 71.14%.
## மேற்கோள்கள்

பகுப்பு:உத்தரப் பிரதேசத்தில் உள்ள மாவட்டங்கள்
பாங்கர் (கொடி)

**பாங்கர்** என்பது ஒரு கொடி. 
வீட்டுத்தோட்டத்தில் இதனை வளர்ப்பர். 
முல்லைப்பூவைப் போலத் தலையில் சூடிக்கொள்வர்.
## பாங்கர் மலர் பற்றிச் சங்கப்பாடல்கள் தரும் செய்திகள்
* குறிஞ்சிநிலக் கோதையர் குவித்து விளையாடிய மலர்களில் ஒன்று பாங்கர் மலர் 
* திருப்பரங்குன்றத்தில் பூத்திருந்த மலர்களில் ஒன்று.
* சூடும் பூக்களில் ஒன்று 
* பாட்டங்கால் எனப்பட்ட வீட்டுத்தோட்டத்தில் பூக்கும்.
* பாங்கர் கொடி முசுண்டைமேல் ஏறிப் பம்பிக் கிடக்கும்.
## இவற்றையும் காண்க
:சங்ககால மலர்கள்
## வெளியிணைப்புகள்
* பாங்கர் மலர் படம் 
## அடிக்குறிப்பு

பகுப்பு:கொடிகள்
பகுப்பு:குறிஞ்சிப் பாட்டில் வரும் மலர்கள்
பகுப்பு:ஒன்றிணைக்க வேண்டிய தாவரவியல் கட்டுரைகள்
த லார்டு ஆப் த ரிங்ஸ்: த பெலொசிப் ஆப் த ரிங்

**த லார்டு ஆப் த ரிங்ஸ்: த பெலொசிப் ஆப் த ரிங்** () என்பது 2001 ஆம் ஆண்டு வெளியான அமெரிக்க நாட்டு காவிய கனவுருப்புனைவுத் சாகசத் திரைப்படம் ஆகும். இந்தத் திரைப்படம் 1954 ஆம் ஆண்டில் ஜே. ஆர். ஆர். டோல்கீன் என்பவர் எழுதிய த லோட் ஒவ் த ரிங்ஸ் என்ற புதின புத்தகத்தை மையமாக கொண்டு பீட்டர் ஜாக்சன் என்பவர் தயாரித்து மற்றும் இயக்க, எலியா வுட், இயன் மெக்கெல்லன், லிவ் டைலர், விக்கோ மோர்டென்சென், சீன் ஆஸ்டின், கேட் பிளான்சேட், ஜோன் ரைஸ்-டேவிஸ், பில்லி பாய்டு, டோமினிக் மோனகன், ஆர்லாந்தோ புளூம், கிறிஸ்டோபர் லீ, ஹியூகோ வீவிங், சான் பீன், இயன் ஹோல்ம் மற்றும் ஆண்டி செர்கிஸ் ஆகியோர் நடித்துள்ளனர்கள்.

இந்த படத்தின் கதை மத்திய-பூமியில் அமைக்கப்பட்டடுள்ளது, அதிகாரத்திற்குத் திரும்புவதற்காக, தனது ஆன்மாவின் ஒரு பகுதியைக் கொண்ட ஒரு மோதிரத்தைத் தேடும் டார்க் லார்டு சாரோனைப் பற்றி சொல்கிறது. இளம் ஹாபிட் பிரோடோ பேக்கின்சுக்கு இந்த அதிசய மோதிரம் கிடைக்கிறது. பிரோடோ மற்றும் எட்டு தோழர்கள் மோதிரத்தை அழிக்கக்கூடிய ஒரே இடமான மோர்டோர் தேசத்தில் உள்ள மவுண்ட் டூமுக்கு தங்கள் பயணத்தைத் தொடங்கும்போது ஏற்படும் பல சவால்களை சொல்லறது.

இந்த படம் திசம்பர் 10, 2001 அன்று லண்டனில் உள்ள ஓடியோன் லீசெஸ்டர் சதுக்கத்தில் திரையிடப்பட்டது மற்றும் 19 டிசம்பர் 2001 அன்று உலகம் முழுவதும் திரையரங்குகளில் வெளியிடப்பட்டது. இந்தத் திரைப்படம் விமர்சகர்கள் மற்றும் ரசிகர்களால் பாராட்டப்பட்டது. இதன் விசுவல் எபெக்ட்சு, ஜாக்சனின் இயக்கம், திரைக்கதை, இசையமைப்பு மற்றும் மூலப்பொருளுக்கு விசுவாசம் ஆகியவற்றிற்காக பாராட்டைப் பெற்றது. இது அதன் ஆரம்ப வெளியீட்டில் உலகளவில் $880 மில்லியன் வசூலித்தது, இது 2001 இன் இரண்டாவது அதிக வசூல் செய்த படமாகவும், வெளியான நேரத்தில் எல்லா காலத்திலும் அதிக வசூல் செய்த ஐந்தாவது படமாகவும் அமைந்தது. அடுத்தடுத்த மறு வெளியீடுகளைத் தொடர்ந்து, 2021 ஆம் ஆண்டு வரை $897 மில்லியனுக்கு மேல் வசூலித்துள்ளது. இத்திரைப்படம் பதிமூன்று அகாதமி விருதுகளுக்கு தேர்ந்தெடுக்கப்பட்டது. சிறந்த திரைப்படத்திற்கான அகாதமி விருதையும் சேர்த்து நான்கு அகாதமி விருதுகளை வென்றது.

## விருதுகள்
### [[அகாதமி விருதுகள்]]
#### வென்றவை
* சிறந்த ஒளிப்பதிவிற்கான அகாதமி விருது
* சிறந்த ஒப்பனைக்கான அகாதமி விருது
* சிறந்த அசல் இசைக்கான அகாதமி விருது
* சிறந்த திரைவண்ணத்திற்கான அகாதமி விருது

#### பரிந்துரைக்கப்பட்டவை
* சிறந்த துணை நடிகருக்கான அகாதமி விருது
* சிறந்த கலை இயக்கத்திற்கான அகாதமி விருது
* சிறந்த உடை அலங்காரத்திற்கான அகாதமி விருது
* சிறந்த இயக்குனருக்கான அகாதமி விருது
* சிறந்த திரை இயக்கத்திற்கான அகாதமி விருது
* சிறந்த அசல் பாட்டிற்கான அகாதமி விருது
* சிறந்த திரைப்படத்திற்கான அகாதமி விருது
* சிறந்த இசை இயக்கத்திற்கான அகாதமி விருது
* சிறந்த தழுவிய திரைக்கதைக்கான அகாதமி விருது

## மேற்கோள்கள்

## வெளி இணைப்புகள்
* 

பகுப்பு:த லார்டு ஆப் த ரிங்ஸ் (திரைப்படத் தொடர்)
பகுப்பு:2001 ஆங்கிலத் திரைப்படங்கள்
பகுப்பு:அமெரிக்கத் திரைப்படங்கள்
பகுப்பு:நியூ லைன் சினிமா திரைப்படங்கள்
பகுப்பு:பாஃப்டா விருதினை வென்ற திரைப்படங்கள்
பகுப்பு:அமெரிக்க கற்பனை திரைப்படங்கள்
பகுப்பு:அமெரிக்க சாகச திரைப்படங்கள்
பகுப்பு:காவியத் திரைப்படங்கள்
பாரம் (மலர்)

பாரம் என்னும் சொல் சுமைப்பளுவைக் குறிக்கும்.

பாரம் என்பது பருத்தி. மிகவும் லேசான பொருளைப் பாரம் எனல் மங்கலவழக்கு. அது கொடிய நஞ்சு கொண்ட பாம்பை நல்லபாம்பு எனவும், கருநிற ஆட்டை வெள்ளாடு எனவும் வழங்குவது போன்றது.

பாரம் என்னும் ஊர் உண்டு. இதனைத் தலைநகராகக் கொண்டு நன்னன் என்னும் அரசன் ஆண்டுவந்தான்.
:நெடும்பாரம் 
:பனம்பாரம் 
என்னும் ஊர்களும் உள்ளன.

பாரம் என்னும் மலரையும் சேர்த்து 99 மலர்களைக் குவித்து மகளிர் விளையாடிய செய்தி குறிஞ்சிப்பாட்டில் உண்டு.
## இவற்றையும் காண்க
:சங்ககால மலர்கள்
## அடிக்குறிப்பு

பகுப்பு:சங்க கால மலர்கள்
பலாசம்

**பலாசம்** என்னும் மலர் கல்யாண முருங்கை (முருக்க மரம்) ( *butea frondosa* ) மலரைக் குறிப்பதாக அறிஞர்கள் கருதுகின்றனர்.

குறிஞ்சிநிலக் கோதையர் குவித்து விளையாடிய மலர்கள் 99-ல் ஒன்று பலாசம்.

வீட்டுக்கு நிலை, கதவு, சன்னல் போன்ற பொருள்கள் ‘பலாசு’ என்னும் மரத்தால் செய்யப்படுகின்றன. இது லேசு தன்மையும், வழவழப்பும், மஞ்சள் நிறமும் கொண்ட மரம். கல்யாண முருங்கை அன்று. 

## இவற்றையும் காண்க
:சங்ககால மலர்கள்

## அடிக்குறிப்பு

பகுப்பு:குறிஞ்சிப் பாட்டில் வரும் மலர்கள்
த ஏவியேட்டர் (திரைப்படம்)

***த ஏவியேட்டர் (The Aviator)*** 2004 இல் வெளியான அமெரிக்க நாடகத் திரைப்படமாகும். மைக்கேல் மேன், சாண்டி கிளிமேன், கிரஹாம் கிங், சார்லஸ் எவன்ஸ் ஜூனியர் ஆகியோரால் தயாரிக்கப்பட்டு மார்ட்டின் ஸ்கோர்செசி ஆல் இயக்கப்பட்டது. லியோனார்டோ டிகாப்ரியோ, கேட் பிளான்செட், ஆலன் ஆல்டா, அலெக் பால்ட்வின், கேட் பெக்கின்சேல், ஜான் ரேய்ல்லி, குவென் ஸ்டெபானி, ஜூட் லா ஆகியோர் நடித்துள்ளனர். இத்திரைப்படம் பதினொன்று அகாதமி விருதுகளுக்கு தேர்ந்தெடுக்கப்பட்டது. சிறந்த ஒளிப்பதிவிற்கான அகாதமி விருதையும் சேர்த்து ஐந்து அகாதமி விருதுகளை வென்றது.

## விருதுகள்
### [[அகாதமி விருதுகள்]]
#### வென்றவை
* சிறந்த துணை நடிகைக்கான அகாதமி விருது
* சிறந்த கலை இயக்கத்திற்கான அகாதமி விருது
* சிறந்த ஒளிப்பதிவிற்கான அகாதமி விருது
* சிறந்த உடை அலங்காரத்திற்கான அகாதமி விருது
* சிறந்த திரை இயக்கத்திற்கான அகாதமி விருது

#### பரிந்துரைக்கப்பட்டவை
* சிறந்த நடிகருக்கான அகாதமி விருது
* சிறந்த துணை நடிகருக்கான அகாதமி விருது
* சிறந்த இயக்குனருக்கான அகாதமி விருது
* சிறந்த ஒப்பனைக்கான அகாதமி விருது
* சிறந்த இசை இயக்கத்திற்கான அகாதமி விருது
* சிறந்த திரைப்படத்திற்கான அகாதமி விருது
* சிறந்த அசல் திரைக்கதைக்கான அகாதமி விருது

## மேற்கோள்கள்

## வெளி இணைப்புகள்
* 
* 
* 
* 
* 
* ''The Aviator'' at VFX
* High Life by Robert Richardson, American Society of Cinematographers
* Leonardo DiCaprio Interview for ''The Aviator'' from MovieHole.net

பகுப்பு:ஆங்கிலத் திரைப்படங்கள்
பகுப்பு:2004 திரைப்படங்கள்
பகுப்பு:வார்னர் புரோஸ். திரைப்படங்கள்
பகுப்பு:அமெரிக்க நாடகத் திரைப்படங்கள்
பகுப்பு:பாஃப்டா விருதினை வென்ற திரைப்படங்கள்
பகுப்பு:அமெரிக்கத் திரைப்படங்கள்
நெடும்பார தாயனார்

**நெடும்பார தாயனார்** ஒரு பார்ப்பன முனிவர். இவர் நெடும்பாரம் (பாரம்) என்னும் ஊரினர். சேர அரசன் மூன்றாம் பதிற்றுப்பத்துத் தலைவன் களங்காய்க்கண்ணி நார்முடிச் சேரலை வழிநடத்திச் சென்று இருவருமாகத் தவம் மேற்கொண்டனர்.

பாரம் என்னும் ஊர் உண்டு. இதனைத் தலைநகராகக் கொண்டு நன்னன் என்னும் அரசன் ஆண்டுவந்தான்.

பனம்பாரம் (பாரம்) என்னும் ஊரினர் பனம்பாரனார். இவர் தொல்காப்பியத்துக்குச் சிறப்புப் பாயிரம் எழுதியவர். 
## அடிக்குறிப்பு

பகுப்பு:முனிவர்கள்
பிடவம்

பிடவம் (Randia malabarica) என்னும் மலர் பிடவு என்னும் சொல்லாலும் குறிக்கப்படும். 
:பிடவம் மலர் படம். பி.எல்.சாமி போன்ற அறிஞர் கருத்து

பிடவூர் என்பது சங்ககால ஊர்களில் ஒன்று.

பிடவ மலரைப்பற்றிச் சங்கப்பாடல்களில் உள்ள குறிப்புகள் இதன் தன்மையை உண்ணர்த்துகின்றன. கார்கால முதல் மழையின்போது ‘குப்’ என்று ஒரே நாளில் காடெல்லாம் பூத்துக் குலுங்கும். மறுநாளே அத்தனையும் கொட்டிப்போகும். இப்படி ஒரு வார காலம் பூக்கும். இவ்வளவுதான் இதன் வாழ்வு. இதனை இக்காலத்தில் குட்டிப்பிலாத்தி என்கின்றனர். 
;இடம்
* முல்லை நிலத்தில் பூக்கும். 
* மலைக்காட்டில் பூக்கும். 
* மணல் வெளியிலும் பூக்கும். 
* வழியெங்கும் பூத்துக் குலுங்கும். 
;பருவம்
* கார் பருவத்தில் மலரும்  
* வானத்தில் மேக மூட்டத்தில் நனைந்து பூக்கும். 
* மாலையில் மலரும் 
* கூர்நுனி கொண்ட களாக்காய் காய்க்கும்போது பிடவு மலரும் 
;தோற்றம்
* இலை இல்லாமல் பூத்துக் குலுங்கும். 
* செடியில் நீண்ட முட்கள் இருக்கும். 
* செடி முடம்பட்ட கால், கை போல இருக்கும்.  
* செடி கருமையாகவும் இருக்கும். பூ வெண்மையாக இருக்கும். 
* காம்பு நீளமாக இருக்கும். 
* மொட்டுகள் கூர்மையாக இருக்கும். 
* வெள்ளை வெளேர் எனப் பூத்துக் குலுங்கும்.  
* குளுமையும் நறுமணமும் கொண்டது. 
* குலை குலையாகப் பூக்கும். 
* பூவின் முதுகில் சிவந்த கோடுகள் இருக்கும். 
;பறவை
* பறவைகள் பிடவப் பூக்குலைக்குள் பதுங்கும். பறவை கடத்திடைப் பிடவின் தொடைக்குலை சேக்கும். 
;ஊர்
* பிடவூர் என்பது சங்ககால ஊர்களில் ஒன்று. 
;பூக்கூடை
* பிடகை என்னும் சொல் பூக்கூடையை உணர்த்தும். 
## இவற்றையும் காண்க
:சங்ககால மலர்கள்
## அடிக்குறிப்பு

பகுப்பு:சங்க கால மலர்கள்
பா. கா. மூக்கைய்யாத்தேவர்

**பா. கா. மூக்கையாத்தேவர்** (*P. K. Mookiah Thevar*, ஏப்ரல் 4 , 1923 - செப்டம்பர் 6 , 1979) என்பவர் ஒரு தமிழ்நாட்டு அரசியல்வாதி ஆவார். இவர் தமிழ்நாடு சட்டமன்றத்திற்கு,  1957, 1962, 1967,. 1971, 1977 ஆகிய ஆண்டு நடைபெற்ற தேர்தல்களில் அனைத்திந்திய பார்வார்டு பிளாக்கு கட்சியின் சார்பாக உசிலம்பட்டி தொகுதியிலிருந்து தொடர்ச்சியாக ஐந்துமுறை தேர்ந்தெடுக்கப்பட்டுள்ளார். இராமநாதபுரம் மக்களவைத் தொகுதியிலிருந்து போட்டியிட்டு வென்று இந்திய நாடாளுமன்ற மக்களவைக்கும் சென்றுள்ளார். இவரின் மகன் எம். பசும்பொன் ஆவார்.

## வாழ்க்கை வரலாறு
மூக்கையா, காட்டமுத்து ஒச்சாத்தேவர் - செவனம்மாள் தம்பதிகளுக்கு 1923ஆம் ஆண்டு ஏப்ரல் மாதம் 4 ஆம் நாள் மதுரை மாவட்டம், உசிலம்பட்டி தாலுகாவில் உள்ள பாப்பாபட்டி என்ற  வருவாய் கிராமத்தில் பிறந்தார்.

மூக்கையா, 1963-இல் இவர் அனைத்திந்திய பார்வார்டு பிளாக் கட்சியின் துணைத் தலைவராகத் தேர்ந்தெடுக்கப்பட்டார். 1967-இல் திமுக அரசு ஆட்சியமைத்த போது,  தமிழ்நாடு சட்டப்பேரவையில் தற்காலிகப் பேரவைத் தலைவராகச் செயற்பட்டு, சட்டமன்ற உறுப்பினர்களை பதவியேற்பு உறுதிமொழியை வழங்கச் செய்தார். 1971-இல் அகில இந்திய பார்வார்டு பிளாக் கட்சியின் தலைவரானார். கச்சத்தீவு ஒப்பந்தத்திற்கு எதிராக இந்திய நாடாளுமன்றத்தில் பேசியுள்ளார். இவரது முயற்சியால் உசிலம்பட்டி, மேநீலிதநல்லூர், கமுதி ஆகிய இடங்களில் கலைக் கல்லூரிகள் நிறுவப்பட்டன.

மூக்கையா, 1979-ஆம் ஆண்டு செப்டம்பர் ஆறாம் நாள் மறைந்தார். இவரின் கல்லறை உசிலம்பட்டியில் உள்ள பசும்பொன் முத்துராமலிங்கதேவர் கல்லூரியில் உள்ளது. இவரது நினைவைப் போற்றும் வகையில் இவரது சிலையொன்று மதுரை நகரத்தில் அரசரடி பகுதியில் 1990-ஆம் ஆண்டில் நிறுவப்பட்டது.

2025-ஆம் ஆண்டு ஏப்ரல் மாதம் நடைபெற்ற தமிழ்நாடு சட்டமன்றக் கூட்டத்தொடரில், தமிழ்நாடு அரசு மூக்கையாவின் நினைவாக மணிமண்டபம் ஒன்றை நிறுவும் என்று அறிவிக்கப்பட்டுள்ளது.

## இதனையும் காண்க
* டி. எல். சசிவர்ணத் தேவர்

## மேற்கோள்கள்

பகுப்பு:1923 பிறப்புகள்
பகுப்பு:1979 இறப்புகள்
பகுப்பு:5வது மக்களவை உறுப்பினர்கள்
பகுப்பு:இருபதாம் நூற்றாண்டு இந்திய அரசியல்வாதிகள்
பகுப்பு:2 ஆவது தமிழ்நாடு சட்டமன்ற உறுப்பினர்கள்
பகுப்பு:மதுரை மாவட்ட மக்கள்
பகுப்பு:3 ஆவது தமிழ்நாடு சட்டமன்ற உறுப்பினர்கள்
பகுப்பு:4 ஆவது தமிழ்நாடு சட்டமன்ற உறுப்பினர்கள்
பகுப்பு:5 ஆவது தமிழ்நாடு சட்டமன்ற உறுப்பினர்கள்
புரோக்பேக் மவுண்டன்

***புரோக்பேக் மவுண்டன்*** (*Brokeback Mountain*) 2005 இல் வெளியான அமெரிக்க  திரைப்படமாகும். ஜேம்ஸ் ஷாமஸ், லாரி மெக்மர்திரி, டயானா ஒசானா ஆகியோரால் தயாரிக்கப்பட்டு ஆங் லீ ஆல் இயக்கப்பட்டது. ஹீத் லெட்ஜர், ஜேக் கிலென்ஹால், ஆன் ஹாத்வே, மிச்சேல் வில்லியம்ஸ், ராண்டி குவேத் ஆகியோர் நடித்துள்ளனர். இத்திரைப்படம் எட்டு அகாதமி விருதுகளுக்கு தேர்ந்தெடுக்கப்பட்டது. சிறந்த இயக்குனருக்கான அகாதமி விருதையும் சேர்த்து மூன்று அகாதமி விருதுகளை வென்றது.

## விருதுகள்
### [[அகாதமி விருதுகள்]]
#### வென்றவை
* சிறந்த இயக்குனருக்கான அகாதமி விருது
* சிறந்த அசல் இசைக்கான அகாதமி விருது
* சிறந்த தழுவிய திரைக்கதைக்கான அகாதமி விருது

#### பரிந்துரைக்கப்பட்டவை
* சிறந்த நடிகருக்கான அகாதமி விருது
* சிறந்த துணை நடிகருக்கான அகாதமி விருது
* சிறந்த துணை நடிகைக்கான அகாதமி விருது
* சிறந்த ஒளிப்பதிவிற்கான அகாதமி விருது
* சிறந்த திரைப்படத்திற்கான அகாதமி விருது

## மேற்கோள்கள்

## வெளி இணைப்புகள்
* 
* 
* 
* 
* 
* 

பகுப்பு:ஆங்கிலத் திரைப்படங்கள்
பகுப்பு:2005 திரைப்படங்கள்
பகுப்பு:பாரமவுண்ட் பிக்சர்ஸ் திரைப்படங்கள்
பகுப்பு:தகாத உறவுத் திரைப்படங்கள்
பகுப்பு:ந.ந.ஈ.தி திரைப்படங்கள்
பகுப்பு:அமெரிக்கத் திரைப்படங்கள்
சேனல் 4

**சேனல் 4** (*Channel 4*) என்பது பிரித்தானியாவில் இருந்து ஒளிபரப்பாகும் ஒரு பொதுத் தொலைக்காட்சி சேவையாகும். இச்சேவை 1982 ஆம் ஆண்டு நவம்பர் 2 இல் ஆரம்பிக்கப்பட்டது. ஐக்கிய இராச்சியம், மற்றும் அயர்லாந்து ஆகிய நாடுகளில் இது ஒளிபரப்பபட்டு வருகிறது. ஆரம்பத்தில் இச்சேவை சுயாதீனத் தொலைக்காட்சி ஆணையத்தினால் நிருவகிக்கப்பட்டுப் பின்னர் 1990 ஆம் ஆண்டில் நிறுவப்பட்ட சேனல் 4 தொலைக்காட்சிக் கூட்டுத்தாபனத்தினால் 1993 ஆம் ஆண்டு முதல் நிருவகிக்கப்பட்டு வருகிறது. வணிக விளம்பரங்கள் மூலம் தனது நிதியைத் திரட்டி வந்தாலும், இது ஒரு பொது நிறுவனம் ஆகும். பிபிசியின் இரண்டு தொலைக்காட்சி சேவைகள், மற்றும் ஐடிவி என்ற ஒரேயொரு வர்த்தக சேவையுடன் இணைந்து ஐக்கிய இராச்சியத்தின் நான்காவது தொலைக்காட்சி சேவையாக சேனல் 4 இணைந்து கொண்டது.

## இவற்றையும் பார்க்க
*இலங்கையின் கொலைக்களம்

## வெளி இணைப்புகள்
* 
* 
* ''Media Guardian'' special report on Channel 4
* Channel 4  on TV Ark

பகுப்பு:பிரித்தானியத் தொலைக்காட்சி நிறுவனங்கள்
கீவ் சண்டை (1941)

**கீவ் சண்டை** (*Battle of Kiev*) என்பது இரண்டாம் உலகப் போரின் கிழக்குப் போர்முனையில் சோவியத் ஒன்றியம், நாசி ஜெர்மனி இடையே நடைபெற்ற ஒரு படை மோதல். ஆகஸ்ட் 23 - செப்டம்பர் 26, 2011 காலகட்டத்தில் நடைபெற்ற இச்சண்டை பர்பரோசா நடவடிக்கையின் பகுதியாகும். ஜெர்மனியப் படைகளுக்கு பெருவெற்றியாக முடிந்த இது, போர் வரலாற்றில் மாபெரும் சுற்றிவளைப்புச் சண்டையாகக் கருதப்படுகிறது. சோவியத் போர்வரலாற்றுத் தரவுகளில் இது கீவ் பாதுகாப்பு நடவடிக்கை (*Kiev Defensive Operation. Киевская оборонительная операция*) என்றழைக்கப்படுகிறது. 

ஜூன் 22, 1941 அன்று சோவியத் தலைமை எதிர்பாராத வண்ணம், நாசி ஜெர்மனி சோவியத் ஒன்றியத்தின் மீது படையெடுத்தது. மூன்று ஆர்மி குரூப்புகளாக ஜெர்மானியப் படைகள் சோவியத் ஒன்றியத்துக்குள் முன்னேறின. இவற்றில் தெற்கு ஆர்மி குரூப் உக்ரைன் பகுதியைத் தாக்கியது. முதலிரு மாதங்கள் இதன் முன்னேறறம் மந்தமாக இருந்தது. ஆகஸ்ட் முதல்வாரம் ஆர்மி குரூப் நடுவிலிருந்து பல கவசப் படைப்பிரிவுகள் தெற்குப் பகுதிக்கு அனுப்பப்பட்டன.  இதனால் மீண்டும் வேகமாக முன்னேறிய ஜெர்மானியப் படைகள் ஆகஸ்ட் பின்பகுதியில் உக்ரைன் தலைநகர் கீவ் வரை முன்னேறி விட்டன. இப்பகுதியில் நிறுத்தப்பட்டிருந்த சோவியத் தென்மேற்குக் களம் படைப்பிரிவினை கீவ் நகர் அருகே சுற்றி வளைக்க ஜெர்மானியப் படைகள் முயன்றன. வடக்கிலிருந்து 2வது பான்சர்குரூப்பும், 2வது ஆர்மியும் தென்கிழக்கிலிருந்து தெற்கு ஆர்மி குரூப்பும் கிடுக்கியின் இரு கரங்களாக செயல்பட்டு சோவியத் படைகளை சுற்றி வளைத்தன. ஜெர்மானியப் படைவளையத்துக்குள் சுமார் ஏழு லட்சம் சோவியத் வீரர்கள் சிக்கிக் கொண்டனர். செப்டம்பர் மாதம் ஜெர்மானியப் படைவளையம் இறுகத் தொடங்கியது. கீவ் பகுதியில் சிக்கிக்கொண்ட சோவியத் படைகள் கடுமையாக எதிர்த்துப் போரிட்டாலும் 26 செப்டம்பரில் கீவ் நகரம் வீழ்ந்தது. எஞ்சிய சோவியத் படைகள் சரணடைந்தன. சோவியத் தரப்பில் ஆறு லட்சம் வீரர்கள் மாண்டனர் அல்லது போர்க்கைதிகளாயினர். உலகப் போர் வரலாற்றில் மாபெரும் சுற்றிவளைப்புச் சண்டையாக இது கருதப்படுகிறது.

## குறிப்புகள்

## மேற்கோள்கள்
*Clark, Alan (1965), *Barbarossa*, William Morrow and Company
*Erickson, John (1975), *The Road to Stalingrad*
*Glantz, David M. & House, Jonathan (1995), *When Titans Clashed: How the Red Army Stopped Hitler*, Lawrence, Kansas: University Press of Kansas, 
*Mellenthin, F.W. (1956), *Panzer Battles*, Konecky and Konecky
*Stahel, David (2012), *Kiev 1941: Hitler's Battle for Supremacy in the East*, கேம்பிறிட்ஜ் பல்கலைக்கழகப் பதிப்பகம், 

பகுப்பு:கிழக்குப் போர்முனை (இரண்டாம் உலகப் போர்)
பிண்டி (மரம்)

thumb|பூத்திருக்கும் பிண்டி மரம், அருகதேவன் அமரும் நிழல்
**பிண்டி** (*Caesalpinioideae*)  என்னும் மரத்தை இக்காலத்தில் அசோகமரம் என்பர்.

பிண்டி மரம், மலர் பற்றிய செய்திகள் சங்கப்பாடல்களில் உள்ளன. அவை அவற்றின் தோற்றம் பற்றியும், பயன்பாடு பற்றியும் விளக்குகின்றன.

* காட்டில் பூக்கும்.
* குறிஞ்சிநில மகளிர் குவித்து விளையாடிய 99 மலர்களில் ஒன்று குறிஞ்சி.
* இப்படி விளையாடிய தலைவியைக் கண்ட தலைவன் தன் காது ஒன்றில் பிண்டிப்பூ செருகியிருந்தான்.
* முருகனை வழிபடும் சூரரமகளிர் பிண்டித் தளிரை வளைந்த காதுகளில் அணிந்திருந்தார்களாம்.
* பிண்டி செந்நிற மலர். வையையில் நீராடச் சென்ற மற்றொருத்தி இதனை காதில் குழை போலத் தொங்கும்படி மாட்டியிருந்தாள். 
* வையையில் நீராடச் சென்ற ஒருத்தி காதில் பிண்டித்தளிரைச் ‘சாய்குழையாக’ மாட்டியிருந்தாள்.
* திருமால் குடிகொண்டிருந்த இருந்தையூரில் பிண்டி மலர்ந்திருந்தது.
* மதுரை செல்லும் வழியில் உலகநோன்பிகள் அருகதேவனுக்கு இட்டிருந்த சிலாதலம் (மலைப்பாறை இருக்கை) பொன்னிறப் (செந்நிறப்) பிண்டி நிழலில் இருந்தது. (இது இப்போதுள்ள மீனாட்சிபுரம் ஆனைமலை சமணர் படுக்கைகள்) கோவலன் கண்ணகி காவுந்தி ஆகியோர் இதனை வலம்வந்த பின்னர் மதுரைக்குச் சென்றான்.
* கோதைதாழ் பிண்டி நிழலில் அறிவன் (அருகன்) கோயில் இருந்தது.
;ஆடற்கலை கை முத்திரை
* பிண்டி என்பது ஆடற்கலையில் கைகாட்டும் முத்திரைகளில் ஒன்று.
## இவற்றையும் காண்க
இந்த மரத்தின் இனம்
* செயலை மரம்
* அசோக மரம்
காண்க
* சங்ககால மலர்கள்

## அடிக்குறிப்பு

பகுப்பு:மரங்கள்
மயிலை சீனி. வேங்கடசாமி

**மயிலை சீனி. வேங்கடசாமி** (*Mayilai Seeni. Venkatasami*, திசம்பர் 16, 1900 – சூலை 8, 1980) ஒரு தமிழறிஞரும், எழுத்தாளருமாவார். தமிழக வரலாறு பற்றி பல அரிய ஆய்வு நூல்களை எழுதியவர்.

## வாழ்க்கைக் குறிப்பு
வேங்கடசாமி சென்னையின் மயிலாப்பூர் பகுதியில் 1900-இல் பிறந்தார். அவரின் தந்தை ஒரு சித்த மருத்துவர். வேங்கடசாமியின் மூத்த அண்ணன் தந்தையைப் போல சித்த மருத்தவரானார். இரண்டாவது அண்ணன் சீனி. கோவிந்தராஜன் ஒரு தமிழறிஞர். *திருக்குறள் காமத்துப்பால் நாட்கள்*,  *திருமயிலை நான்மணி மாலை* ஆகிய படைப்புகளை எழுதியவர். வேங்கடசாமி கோவிந்தராஜனிடம் தமிழ் பயின்றார். பின் மகாவித்வான் சண்முகம் பிள்ளை, பண்டித சற்குணர் ஆகியோரிடம் தமிழ் படித்தார். பின்னர் நீதிக்கட்சி நடத்திய *திராவிடன்* இதழின் ஆசிரியர் குழுவில் பணிக்குச் சேர்ந்தார். ஓவியக்கலையில் கொண்ட ஆர்வத்தால் சில காலம் எழும்பூர் ஓவியப் பள்ளியில் படித்தார். குடும்பப் பொருளாதாரச் சூழல் காரணமாக ஆசிரியர் பயிற்சி பெற்று சாந்தோம் மாநகராட்சிப் பள்ளியில் ஆசிரியராகப் பணிக்குச் சேர்ந்தார்.

தனது விடுமுறை நாட்களில் தமிழகமெங்குமுள்ள வரலாற்றுச் சிறப்பு மிக்க இடங்களுக்கும், வழிபாட்டுத் தலங்களுக்கும் சென்று ஆய்வு செய்தார். தொல்லியல், கல்வெட்டியல், நாணயவியல் ஆகிய துறைகளில் அரிய களப்பணியாற்றினார். தென்னிந்திய எழுத்து முறைகள் யாவற்றையும் கற்றுத் தேர்ந்தார். பிராமி, கிரந்தம், தமிழ் என அனைத்து எழுத்துமுறை கல்வெட்டுகளைப் படித்து ஆராயும் திறன் பெற்றார். கன்னடம், மலையாளம் போன்ற மொழிகளையும் கற்றறிந்திருந்தார். இந்து சமய வரலாற்றாளர்கள் அதிகம் கவனம் செலுத்தாத சமண, புத்த சமய கோயில்களையும் தொல்லியல் களங்களையும் ஆய்வு செய்தார். இரு முறை (1963-64) சென்னைத் தமிழ் எழுத்தாளர் சங்கத் தலைவராகத் தேர்வு செய்யப்பட்டார்.

வேங்கடசாமியின் தமிழ்ப்பணியைப் பாரதிதாசன் பின்வருமாறு பாராட்டியுள்ளார்:


தமிழையே வணிகமாக்கித்
தன்வீடும் மக்கள் சுற்றம்
தமிழிலே பிழைப்பதற்கும்
தலைமுறை தலைமுறைக்குத்
தமிழ் முதலாக்கிக் கொண்ட
பல்கலைத் தலைவன் எல்லாம்
தமிழ்ச் சீனி வேங்கடத்தின்
கால்தூசும் பெறாதார் என்பேன்”


2000-ஆம் ஆண்டு தமிழக அரசு சீனி. வேங்கடசாமியின் நூல்களை நாட்டுடைமையாக்கியது.

## படைப்புகள்
### நூல்கள்

### கட்டுரைகள்

## குறிப்புகள்

## மேற்கோள்கள்
*Mayilai Seeni. Venkatasami's Contribution to Tamil Studies, Bagavathi Jayaraman, Journal of Tamil Studies, December 1980 
*ஆராய்ச்சிப் பேரறிஞர் மயிலை சீனி.வேங்கடசாமியின் வாழ்வும் பணியும் - க.துரையரசன்  
*
*
*சமணமும் தமிழும்’ குறித்து மயிலை சீனி.வேங்கடசாமி
*மயிலை சீனி வேங்கடசாமி

## வெளி இணைப்புகள்

*மயிலை சீனி வேங்கடசாமியின் படைப்புகள்
*தமிழியல் ஆய்விதழில்  மயிலை சீனி வெங்கடசாமி  ( Venkataswami, Seeni Myilai  ) அவர்களின் கட்டுரைகள் 

பகுப்பு:தமிழறிஞர்கள்
பகுப்பு:1900 பிறப்புகள்
பகுப்பு:1980 இறப்புகள்
பகுப்பு:தமிழ் வரலாற்று ஆய்வாளர்கள்
பகுப்பு:நாட்டுடைமை நூல்களின் ஆசிரியர்கள்
பகுப்பு:தமிழ் கல்வெட்டு ஆய்வாளர்கள்
பகுப்பு:சென்னை மக்கள்
பகுப்பு:இந்தியக் கல்வெட்டியலாளர்கள்
மிர்சாபூர் மாவட்டம்

**மிர்சாபூர் மாவட்டம்** (, ) இந்தியாவின் உத்தரப்பிரதேச மாநில மாவட்டங்களில் ஒன்று. இதன் தலைநகரம் மிர்சாபூர் நகரம் ஆகும். இம்மாவட்டத்தின் பரப்பு 4521&nbsp;km2. இம்மாவட்டம் மிர்சாபூர் பிரிவின் கீழ் அமைந்துள்ளது.

## பிரிவுகள்
இம்மாவட்டம் மிர்சாபூர், லால்கஞ், மரிஹன், சுனர் என நான்கு வட்டங்களாக பிரிக்கப்பட்டுள்ளது. இந்த நான்கு வட்டங்களும் பனிரெண்டு தொகுதிகளாக பிரிக்கப்பட்டுள்ளது.

## பொருளாதாரம்
2006ல் பஞ்சாயத்து ராஜ் அமைச்சகம் மிர்சாபூர் மாவட்டத்தை இந்தியாவின் 640 மாவட்டங்களில் மிகவும் பின்தங்கியுள்ள 250 மாவட்டங்களில் ஒன்றாக அறிவித்தது. இம்மாவட்டம் பின்தங்கியுள்ள பகுதிகளுக்கான நிதி வழங்கும் திட்டம் (BRGF) மூலம் உத்தரப்பிரதேசத்தில் பயன்பெறும் 34 மாவட்டங்களில் ஒன்றாகும்.

## மக்கள் வகைப்பாடு
2011 ஆம் ஆண்டு மக்கட்தொகை கணக்கெடுப்பின் படி மிர்சாபூர் மாவட்டத்தின் மொத்த மக்கட்தொகை 2,494,533. இது தோராயமாக குவைத் நாட்டின் மக்கட்தொகைக்கு சமமானதாகும்.  இதன் மூலம் இம்மாவட்டம் இந்தியாவில் உள்ள 640 மாவட்டங்களில் 174வது இடத்தில் உள்ளது. இந்த மாவட்டத்தின் மக்கட்தொகை அடர்த்தி . மேலும் மிர்சாபூர் மாவட்டத்தின் மக்கட்தொகை வளர்ச்சி விகிதம் 2001-2011 காலகட்டத்தில் 17.89%. மிர்சாபூர் மாவட்டத்தின்  பாலின விகிதப்படி 1000 ஆண்களுக்கு 900 பெண்கள் உள்ளனர். மேலும் மிர்சாபூர் மாவட்ட மக்களின் கல்வியறிவு விகிதம் 70.38%.

## மேற்கோள்கள்

## வெளியிணைப்புகள்

* 

பகுப்பு:உத்தரப் பிரதேசத்தில் உள்ள மாவட்டங்கள்
ஞா. பொன்னு பிள்ளை

**ஞா. பொன்னு பிள்ளை** என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் 1989 ஆம் ஆண்டு நடைபெற்ற சட்டமன்றத் தேர்தலில் தி.மு.க கட்சியின் சார்பில் போட்டியிட்டு தேனி சட்டமன்றத் தொகுதியின் உறுப்பினராக தேர்வு செய்யப்பட்டவர். தேனி அருகிலுள்ள உப்பார்பட்டி எனும் ஊரைச் சேர்ந்த இவர் 1991ஆம் ஆண்டு வரை சட்டமன்ற உறுப்பினராக இருந்தார். இவர் உப்பார்பட்டி ஊராட்சி மன்றத் தலைவராக பல வருடங்கள் இருந்திருக்கிறார்.

## மேற்கோள்கள்

பகுப்பு:9 ஆவது தமிழ்நாடு சட்டமன்ற உறுப்பினர்கள்
பகுப்பு:தேனி மாவட்ட மக்கள்
பகுப்பு:திராவிட முன்னேற்றக் கழக அரசியல்வாதிகள்
என். ஆர். அழகராஜா

**என். ஆர். அழகராஜா** என்பவர் ஒரு தமிழக அரசியல்வாதி. விருதுநகர் மாவட்டம், இராஜபாளையம் நகரில் அதிகம் வசிக்கும் ராஜூக்கள் சமூகத்தைச் சேர்ந்த இவர் தேனி மாவட்டம், ஆண்டிபட்டி அருகிலுள்ள சண்முகசுந்தரபுரம் எனும் ஊரில் நூற்பாலை ஒன்றை நிறுவி அதை நடத்தி வருகிறார். இவர் 1996 ஆம் ஆண்டு நடைபெற்ற சட்டமன்றத் தேர்தலில் தமிழ் மாநில காங்கிரசு கட்சியின் சார்பில் போட்டியிட்டு தேனி சட்டமன்றத் தொகுதியின் உறுப்பினராக தேர்வு செய்யப்பட்டு 2001 ஆம் ஆண்டு வரை ஐந்து ஆண்டுகள் சட்டமன்ற உறுப்பின்ராகப் பணியாற்றி இருக்கிறார். 1989 ஆண்டு இதே  தொகுதியில் இந்திய தேசிய காங்கிரசு வேட்பாளராக  போட்டியிட்டுள்ளார். மேலும் இவர் இந்திய தேசிய காங்கிரஸ் கட்சியின் சார்பில் போட்டியிட்டு தேனி - அல்லிநகரம் நகர்மன்றத் தலைவராகத் தேர்ந்தெடுக்கப்பட்டு, ஐந்து வருடங்கள் நகர்மன்றத் தலைவராகப் பணியாற்றி இருக்கிறார். 
## மேற்கோள்கள்

பகுப்பு:தேனி மாவட்ட மக்கள்
பகுப்பு:11 ஆவது தமிழ்நாடு சட்டமன்ற உறுப்பினர்கள்
வே. இரா. ஜெயராமன்

**வே இரா. ஜெயராமன்** (V. R. Jeyaraman ) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் தேனி மாவட்டம் தாடிச்சேரியினைச் சேர்ந்தவர். ஜெயராமன் 1977ஆம் ஆண்டு நடைபெற்ற சட்டமன்றத் தேர்தலில் அ.இ.அ.தி.மு.க சார்பில் போட்டியிட்டு தேனி சட்டமன்றத் தொகுதியின் உறுப்பினராக தேர்வு செய்யப்பட்டவர். இவர் 1980, 1984ஆம் ஆண்டுகளில் நடைபெற்ற தேர்தல்களிலும் அ.இ.அ.தி.மு.க சார்பில் போட்டியிட்டு தேனி சட்டமன்றத் தொகுதியில் வெற்றி பெற்று தொடர்ந்து மூன்று முறை சட்டமன்ற உறுப்பினராக இருந்தவர். வொக்கலிகர் சமூகத்தைச் சேர்ந்த இவர் இதற்கு முன்பு வழக்கறிஞராகப் பணியாற்றி வந்தார்.

## மேற்கோள்கள்

பகுப்பு:வாழும் மக்கள்
பகுப்பு:அனைத்திந்திய அண்ணா திராவிட முன்னேற்றக் கழக அரசியல்வாதிகள்
பகுப்பு:தேனி மாவட்ட மக்கள்
பகுப்பு:தேனி அரசியல்வாதிகள்
பகுப்பு:6 ஆவது தமிழ்நாடு சட்டமன்ற உறுப்பினர்கள்
பகுப்பு:7 ஆவது தமிழ்நாடு சட்டமன்ற உறுப்பினர்கள்
பகுப்பு:8 ஆவது தமிழ்நாடு சட்டமன்ற உறுப்பினர்கள்
டைனமைட்டு (தொடர்புடைய பக்கம்)

**[[டைனமைட்டு]]** ஓர் மிகு ஆற்றல் வெடிபொருளாகும்.

**டைனமைட்** என்பது இவற்றையும் குறிக்கலாம்:
*டைமைட்டு (பிராட்சு), உடையலங்கார உலகில் புகழ்பெற்ற வணிக நிறுவனத்தின் பொம்மைச் சேகரிப்பு
*''டைனமைட்டு'' (திரைப்படம்), செசில் பி. டெமில் இயக்கிய 1929ஆம் ஆண்டுத் திரைப்படம்
**டைனமைட்டு* (இதழ்), 1974 முதல் 1992 வரை வெளிவந்த ஓர் சிறுவர் இதழ்
* *டைனமைட்டு!!*, சப்பானில் ஒவ்வொரு ஆண்டும் புத்தாண்டு நாளில் நடத்தப்பெறும் ஓர் தற்காப்புக் கலைகள் மற்றும் கிக்பாக்சிங் நிகழ்வு
* "டைனமைட்டு என்டர்டெயின்மென்ட்", ஓர் அமெரிக்க சித்திரக்கதை புத்தக வெளியீட்டு நிறுவனம்
உறவினர்

**உறவினர்** என்பவர், ஒருவருடைய குடும்பத்தை சேர்ந்தவராகவோ அல்லது ஒரே குடும்பத்தில், பெண் எடுத்தவராகவோ அல்லது பெண் கொடுத்தவர்களாகவோ இருப்பார்கள். இவர்களுக்கு மத்தியில், இரத்த பந்தம் நேரடியாகவோ அல்லது மறைமுகமாகவோ இருக்கும்.

## உறவுமுறை
உறவுமுறை பற்றி மேலும் பார்க்க *[[உறவுமுறை]]*

ஒரு மனிதன் பிறக்கும்போதே தாய், தந்தை, சகோதரர்கள் மற்றும் தாய்வழி, தந்தைவழி உறவினர்கள் எனப் பல உறவினர்கள் இருப்பார்கள். அந்த மனிதன் மணம் செய்யும்போது அவனின் துணைவர்கள் வழியிலும் புதிய உறவுகள் சேர்கின்றன. பிள்ளைகள் பிறக்கும்போது உறவினர் வட்டம் விரிந்து கொண்டு செல்கின்றது. ஆயினும், ஒருவரைப் பொறுத்து அமையும் உறவுகள் எல்லாமே ஒரே விதமானவை அல்ல. சில மற்றவற்றை விட முக்கியத்துவம் வாய்ந்தவையாக உள்ளன. சில உறவுகள் மிகவும் நெருக்கமாக இருக்கின்றன. வேறு சில உறவுகள்மே ம்போக்கானவையாக இருக்கின்றன.

## நகரத்தார் உறவுமுறைப் பெயர்கள்
நகரத்தார் உறவுமுறைப் பெயர்கள் பற்றி மேலும் பார்க்க *[[நகரத்தார் உறவுமுறைப் பெயர்கள்]]*

ஒவ்வொரு இனக்குழுவினரிடமும் அவர்களின் முறைப்பெயர்கள் தனித்த அமைப்புடன் காணப்பெறுகின்றன. நகரத்தார் இனத்தில் இடம்பெறும் முறைப்பெயர்கள் மரியாதை கலந்த நிலையில் காணப்பெறுகின்றன. அதாவது தன்னைவிட வயதில் குறைந்தவர்களையும் மரியாதையுடன் அழைக்கும் பாங்கு இவர்களின் முறைப்பெயர்களில் காணலாகின்றது. மேலும் தமிழ்ச்சொற்கள் தக்கபடி இணைவு பெற்று முறைப்பெயர்கள் உருவாக்கப்பெற்றுள்ளன. இப்பெயர்களைப் பொதுப் பெயர்கள், குடும்பப்பெயர்கள், நெருங்கிய உறவினர் பெயர்கள், தூரத்து உறவினர் பெயர்கள் என்ற நிலைகளில் பகுத்துக்காண இயலுகின்றது.

## மேலும் பார்க்க
* குடும்பம்
* சகோதரன்
* தந்தைவழி உறவு முறை
* தாய்வழி உறவு முறை

## வெளி இணைப்புகள்
* நம்பத் தகுந்த உறவினர் யார்? 

## குறிப்புகளும் மேற்கோள்களும்


பகுப்பு:குடும்பம்
பகுப்பு:மானிடவியல்
பகுப்பு:சமூகவியல்
பகுப்பு:உறவுமுறை
வம்சம்

* **வம்சம்** அல்லது **[[பரம்பரை]]** என்பது ஒரே குடும்பத்தை சார்ந்த, ஒரே மரபணு வழி வந்தவர்களை குறிப்பதாகும்.
* வம்சம் பாண்டிராஜ் இயக்கத்தில் அருள்நிதி - சுனேனா நடிப்பில் வெளிவந்த தமிழ்த் திரைப்படம்.
கந்தகார் படுகொலை

**கந்தகார் படுகொலை** என்பது ஆப்கானித்தானில் உள்ள கந்தகார் மாகாணத்தில் ஞாயிற்றுக்கிழமை மார்ச்சு 11, 2012 அன்று விடியற்காலை இடம்பெற்ற துப்பாக்கிச் சூடு நிகழ்வை குறிக்கிறது. இப்படுகொலையில் பதினாறு குடிமக்கள் (ஒன்பது சிறார்களும் நான்கு ஆண்கள் மற்றும் மூன்று பெண்கள்) கொல்லப்பட்டனர். சில உடல்கள் பாதி எரிந்த நிலையில் கண்டெடுக்கப்பட்டன. இதில் ஒரே குடும்பத்தைச் சேர்ந்த பதினொறு உறுப்பினர்கள் அடங்குவர்.

இப்படுகொலையை செய்ததாக அமெரிக்க இராணுவத்தைச் சேர்ந்த செர்ஜியன்ட் ஒருவர் அமெரிக்க இராணுவ கட்டுப்பாட்டில் கொண்டுவரப்பட்டார். அவ்வீரர் குவைத்திற்கு மார்ச்சு 13, 2012 அன்று கொண்டு செல்லப்பட்டு பின்னர் கான்சாசில் உள்ள இராணுவ தடுப்பு மையத்திற்கு கொண்டு செல்லப்பட்டார்.. மார்ச்சு 16,2012 அன்று அவரது பெயர் அடையாளம் காணப்பட்டது.

## மேற்கோள்கள்

பகுப்பு:போர் குற்றங்கள்
பகுப்பு:மேற்கோள் வழு-ref குறிச்சொல்லுக்கு உரையில்லாதவை
மரபு வழி

**மரபு வழி**  என்பது மரபணுக்களின் வழித்தோன்றல்கள். அரச பரம்பரையைக் குறிக்க இச்சொல்லை வரலாற்று ஆசிரியர்கள் பயன்படுத்துகின்றனர். இதனைக் **குடி** எனச் சங்க இலக்கியங்கள் குறிப்பிடுகின்றன. 
ஆசிரியரின் வழிவந்த மாணாக்கர் பரம்பரையும் தமிழக வரலாற்றில் உண்டு. இது கருத்து மரபு. இதனைப் **பரம்பரை** என்றே வழங்குவர்.

## புராணம்
பொதுவாக இந்து மத புராணங்களில் ஒரு இனத்தவரை இனங்கான வம்சத்தை அடையாளப்படுத்துவர். பெரும்பாலும் தமிழக அரச மரபுகள் சூரிய வம்சம், சந்திர வம்சம் இவ்விரண்டிலும் மற்ற வம்சங்கள் அடங்கிவிடும். தமிழகத்தில் சேரர், பாண்டியர் சந்திர வம்சம் எனவும் சோழர் சூரிய வம்சம் பல்லவர் பரத்துவாசர் வம்சம் எனவும் கூறப்படுகின்றனர்.

ஆட்சிமுறை அல்லது தலைமைமுறை வரிசையைக் குறிக்க மரபு, பரம்பரை என்னும் சொற்களைக் கையாளுகின்றனர்.

## மாணாக்கர் பரம்பரை
இது வழிவழியாக இவருக்குப் பின்னர் இவர் மகன் என வருவது அன்று. இவருக்குப் பின்னர் இவரது மாணாக்கர் என வருவது. 
* கண்ணுடைய வள்ளல் பரம்பரை
* கமலை ஞானப்பிரகாசர் மாணாக்கர் பரம்பரை
* காஞ்சி - ஞானப்பிரகாசர் ஆதீன பரம்பரை
* காவை - அம்பலநாத தம்பிரான் பரம்பரை
* சம்பந்த முனிவர் பரம்பரை
* சிற்றம்பலநாடிகள் பரம்பரை
* சூரியனார் கோயில் ஆதீன பரம்பரை
* தருமபுர ஆதீன பரம்பரை
* திருவாவடுதுறை ஆதீன பரம்பரை
* வைணவ குருபரம்பரை

## மேற்கோள்கள்

பகுப்பு:குடும்பம்
பகுப்பு:மானிடவியல்
பகுப்பு:சமூகவியல்
காலை

[thumb|புவியின் [ஆசியா|ஆசியப் பகுதியில் பகலும் மற்றொரு பகுதியில் இரவும் உள்ளதை விளக்கும் காட்சி]]
பொது வழக்கில் சூரிய ஒளி பூமியின் ஒரு குறிப்பிட்டப் பகுதியில் உதிக்கின்ற நேரம் அவ்விடத்தில் **காலை** (*morning*) அல்லது 
**விடியல்** எனலாம். கிழக்குத் திசையில் சூரியன் உதிக்கின்ற நேரம் முதல் உச்சத்திற்கு வரும் நேரம் வரை உள்ள காலம் பொதுவாகக் காலை எனப்படும்.

## ஒரு நாளின் 6 பொழுதுகள்
 

## குறிப்புகளும் மேற்கோள்களும்

பகுப்பு:காலம்
பகுப்பு:ஒரு நாளின் பகுதிகள்
பகுப்பு:வானியலில் நேரம்